Kan ar Bobl, aozet evit talvoudekaat ha kenderc’hel gant an hengoun dre gomz, zo anezhañ un abadenn genstrivadegoù hollbouezus evit a sell ouzh sevenadur Breizh. Dalc’het e oa bet gourfenn Kan ar Bobl evit an 29vet gwezh e Pondivi (56) en dibenn-sizhun tremen. Tro o doa bet kanerien, marvailherien ha sonerien Breizh, anezho tud a bep remziad, d’en em gavout asambles eno evit disteuler hengoun dre gomz Breizh war al leurenn. Tud zo a soñj dezho eo diamzeret sevenadur dre gomz Breizh. Soñjal a reont ivez e vez kaset ar mod kozh-se gant tud serret warno o-unan. Koulskoude e oa deuet yaouankiz Breizh da ziskouez pegen dedennet e int gant darvoudoù a seurt-se a-hed an dibenn-sizhun-se.